Video: Onderonsie met Faf gekritiseer‘n Skermskoot uit die video. Die verslaggewer het kommentaar by Du Plessis probeer kry omtrent bewerings van balknoeiery. Die Proteas se veiligheidswagte het egter seker gemaak die verslaggewer kom nie naby Du Plessis nie. “Die Australiese media en spesifiek Channel 9 News is reeds verskeie keer oor die afgelope paar dae ingelig dat Krieket Suid-Afrika en Du Plessis, nie kommentaar kan lewer oor die bewerings van balknoeiery nie,” het Mohammed Moosajee, die spandokter, in ŉ verklaring gesê. “Ondanks ons pogings om met die Australiese media saam te werk, is Channel 9 News se gedrag uiters teleurstellend. Ons het hulle ingelig oor ons mediaprotokol maar dit is Vrydag en Saterdag blatant geïgnoreer by die span se hotel in Melbourne en toe nou weer Maandag by die lughawe. Dit is die derde voorval waar ŉ verslaggewer aggressief ons spelers teister.” Volgens Moosajee het die verslaggewer by die lughawe voortgegaan om Du Plessis te teister vir kommentaar en is daar herhaaldelik vir hom gesê om pad te gee. Moosajee het gesê die verslaggewer het duidelik veiligheidsprotokol verontagsaam. https://youtu.be/YvYs-IbOIlI